钦定古今图书集成/明伦汇编/闺媛典/第079卷 > 易应龙妻戚氏
## 钦定古今图书集成/明伦汇编/闺媛典/第079卷 > 易应龙妻戚氏

按《汝宁府志》：“戚氏，南山民易应龙妻。戚为罗邑士宦
旧族，氏年二十而夫殁，誓死不再嫁，惟以纺绩自给。
抚一女适人，亦死。氏进退无依，而坚贞如故。年且望
六，流贼犯我南鄙，戚同群女奔走山谷间，出门半里
许，见执曰：‘老妇往为我炊’。氏叱曰：‘老寡妇少丧夫，无
子女，苦节三十馀年，不幸入贼手，命也，死不为贼炊’。”
贼恚甚，遂杀之。石梁下，至死骂不绝口。